Document ID: /roh_data/filtered/swiss_laws_in_ROHinterleaved.jsonl.gz/27528

This text was translated from IT into Rumantsch Grischun.

L’organo d’esecuzione è una filiale della società nazionale di rete, che ne detiene tutte le quote. Ha la forma giuridica di una società anonima di diritto privato con sede in Svizzera, una ditta propria e strutture snelle. I membri del Consiglio di amministrazione e della Direzione devono essere indipendenti dal settore dell’elettricità, possono tuttavia esercitare un’attività anche per la società nazionale di rete se adempiono tale esigenza di indipendenza. L’organo d’esecuzione non può detenere quote in altre società e non versa dividendi né prestazioni pecuniarie simili alla società nazionale di rete. Nell’ambito della sua attività d’esecuzione non può favorire la società nazionale di rete e i suoi azionisti rispetto ad altri richiedenti. L’UFE approva gli statuti dell’organo d’esecuzione ed esercita la vigilanza su di esso. Approva inoltre il preventivo e il conteggio delle spese d’esecuzione.  L’organo d’esecuzione è soggetto alla revisione ordinaria. L’organo di revisione presenta un rapporto esaustivo, oltre che all’organo di revisione, anche all’UFE. L’organo d’esecuzione non è incluso nel conto annuale consolidato della società nazionale di rete. Il Consiglio federale può emanare disposizioni supplementari relative alla presentazione dei conti. L’organo d’esecuzione è esonerato da tutte le imposte federali, cantonali e comunali dirette.

L’organ executiv è ina societad affiliada da la societad naziunala da raits d’electricitad; quella tegna tut las quotas da l’organ executiv. Ella ha la furma giuridica d’ina societad anonima da dretg privat cun sedia en Svizra, in’atgna firma e structuras effizientas. Ils commembers dal cussegl d’administraziun e da la direcziun ston esser independents da l’economia d’electricitad, ma dastgan dentant lavurar er per la societad naziunala da raits d’electricitad, sch’els adempleschan questa pretensiun d’independenza. L’organ executiv na dastga tegnair naginas quotas d’autras societads e na paja naginas dividendas u valurs monetaras cumparegliablas a la societad naziunala da raits d’electricitad. En il rom da sia activitad executiva na dastga el betg favurisar la societad naziunala da raits d’electricitad e ses acziunaris cumpareglià cun auters petents. Il UFE approvescha ils statuts da l’organ executiv e surveglia quest organ. El approvescha ultra da quai il preventiv ed il rendaquint da las expensas executivas. L’organ executiv è suttamess a la revisiun ordinaria. Il post da revisiun na suttametta betg mo a l’organ executiv in rapport detaglià, mabain er al UFE. L’organ executiv na sto betg vegnir integrà en il quint annual consolidà da la societad naziunala da raits d’electricitad. Il Cussegl federal po decretar ulteriuras prescripziuns davart il rendaquint. L’organ executiv è liberà da tut las taglias directas da la Confederaziun, dals chantuns e da las vischnancas.